1. ΝΟΜΟΘΕΤ. ΔΙΑΤΑΓΜΑ υπ’ αριθ. 3611 της 13/13 Οκτ. 1956 (ΦΕΚ Α΄ 247) Περί ταξινομήσεως του βάμβακος και επαυξήσεως των υπέρ αυτού πόρων. Άρθρ.1.-1.Δι’ αποφάσεως του Υπουργού της Γεωργίας επιβάλλεται η εν τοις εκκοκκιστηρίοις καθολική ταξινόμησις του εγχωρίου εκκοκκισμένου βάμβακος. Δια της αυτής αποφάσεως καθορίζεται η ημερομηνία ενάρξεως της εφαρμογής της ταξινομήσεως. Η ταξινόμησις ενεργείται υπό του Οργανισμού Βάμβακος δι’ υπαλλήλων αυτού, ειδικευμένων εις το έργον τούτο. 2.Από της ενάρξεως της ταξινομήσεως απαγορεύεται απολύτως η απομάκρυνσις εκ του χώρου των εκκοκκιστηρίων δεμάτων βάμβακος μη φερόντων τα ειδικά διακριτικά της ταξινομήσεως σήματα. 3.Αμφισβητήσεις επί της ταξινομήσεως επιλύονται υπό ειδικής Επιτροπής Διαιτησιών, λειτουργούσης παρά τω Οργανισμώ Βάμβακος. 4.Τα της οργανώσεως και διενεργείας της ταξινομήσεως και πάντα εν γένει τα δια την εφαρμογήν αυτής προκύπτοντα ζητήματα ρυθμίζονται δια Β.Δ/των, εκδιδομένων προτάσει του Υπουργού της Γεωργίας. Δι’ ομοίων Δ/των καθορίζονται τα της συνθέσεως και λειτουργίας της Επιτροπής Διαιτησιών, τα καταβλητέα παρά των προσφευγόντων εις ταύτην παράβολα, ως και πάσα σχετική προς τας εργασίας αυτής λεπτομέρεια. Εις τα μέλη της Επιτροπής καταβάλλεται αμοιβή, οριζομένη δια κοινής αποφάσεως των Υπουργών Γεωργίας και Οικονομικών. Μέχρι της εκδόσεως των Δ/των τούτων και δια χρονικόν διάστημα μέχρι το πολύ εξ μηνών από της ισχύος του παρόντος Νόμου, τα θέματα ταύτα ρυθμίζονται δι’ αποφάσεων του Υπουργού Γεωργίας. Άρθρ.2.-1.Δι’ αποφάσεως του Υπουργού της Γεωργίας, εφ’ άπαξ εκδοθησομένης και δημοσιευθησομένης δια της Εφημερίδος της Κυβερνήσεως, η διεξαγωγή της ταξινομήσεως δύναται ν’ ανατεθή εις τα εκκοκκιστήρια, υπό την εποπτείαν και τον έλεγχον του Υπουργείου Γεωργίας, μέσω του Οργανισμού Βάμβακος. Από της κατά το προηγούμενον εδάφιον αναθέσεως της ταξινομήσεως εις τα εκκοκκιστήρια υποχρεούνται ταύτα, όπως χρησιμοποιούν ειδικούς ταξινόμους βάμβακος. Τα εκκοκκιστήρια δυνάμεως τριών εκκοκκιστικών μηχανών και άνω υποχρεούνται να έχουν ίδιον ταξινόμον έκαστον, αποκλειστικώς απασχολούμενον εις το έργον του εκκοκκιστηρίου. 2.Οι κατά την προηγουμένην παράγραφον ταξινόμοι πρέπει να είναι εφωδιασμένοι δι’ ειδικού πτυχίου, χορηγουμένου δι’ αποφάσεως του Υπουργού Γεωργίας. Το πτυχίον ταξινόμου, προκειμένου περί προσώπων ασκούντων το επάγγελμα τούτο, χορηγείται κατόπιν εξετάσεως, προκειμένου δε περί προσώπων το πρώτον επιθυμούντων να ασκήσουν το επάγγελμα, κατόπιν εκπαιδεύσεως διενεργουμένης μερίμνη του Οργανισμού Βάμβακος, μεθ' ην επακολουθεί εξέτασις. Δια Β.Δ/των, εκδιδομένων προτάσει του Υπουργού Γεωργίας, καθορίζονται τα της εκπαιδεύσεως των υποψηφίων ταξινόμων, τα προσόντα τούτων, τα υποβλητέα δικαιολογητικά και τα καταβαλλόμενα δίδακτρα, ως και τα των εξετάσεων και τα της εν γένει διαδικασίας δια την χορήγησιν του πτυχίου, ως και οι λόγοι και αι διατυπώσεις της αφαιρέσεως του πτυχίου. Δι' αποφάσεως του αυτού Υπουργού ορίζεται εκάστοτε ο χρόνος εκπαιδεύσεως ταξινόμων και ο αριθμός των εκπαιδευθησομένων. 3.Από χρονολογίας, καθοριζομένης δι' αποφάσεως του Υπουργού Γεωργίας, ουδείς δύναται να εξασκήση το επάγγελμα του ταξινόμου Βάμβακος εις οιανδήποτε θέσιν, εφ' όσον δεν είναι εφωδιασμένος δια του κατά το παρόν άρθρον πτυχίου. Άρθρ.3.-Μέχρι της κατά το προηγούμενον άρθρον υποχρεωτικής διενεργείας της ταξινομήσεως του βάμβακος υπό των εκκοκκιστηρίων, δύναται αύτη δι' αποφάσεως του Υπουργού Γεωργίας να επιτρέπεται εις ταύτα προαιρετικώς, υπό πάντας τους λοιπούς όρους και προϋποθέσεις του προηγουμένου άρθρου. Άρθρ.4.-1.Ιδιοκτήτης ή μισθωτής εκκοκκιστηρίου επιτρέπων την εξαγωγήν εκ του εκκοκκιστηρίου  του εκκοκκισμένου βάμβακος άνευ της  τηρήσεως       των        διατάξεων      του        άρθρ. 1 (Αντί για τη σελ. 881-883(α) Σελ. 881(α) Τεύχος 1129-Σελ. 97 Ταξινόμηση Βάμβακος 16.Ν.δ.1 του παρόντος και των εις εκτέλεσιν τούτων εκδιδομένων Β.Δ/των και αποφάσεων του Υπουργού Γεωργίας, τιμωρείται δι' αποφάσεως του αυτού Υπουργού, μετά πρότασιν του Οργανισμού Βάμβακος, δι' αργίας του εκκοκκιστηρίου του επί τρεις μέχρις έξ μηνών, διώκεται δε προσέτι και ποινικώς επί παραβάσει της διατάξεως του άρθρ. 458 του Ποινικού Κώδικος. 2.Με τας ποινάς του άρθρ. 458 του Ποινικού Κώδικος τιμωρούνται επίσης και οι αγορασταί εγχωρίου εκκοκκισμένου βάμβακος μη ταξινομημένου. 3.Δέματα εκκοκκισμένου βάμβακος μη ταξινομημένα, κυκλοφορούντα δε εκτός των χώρων των εκκοκκιστηρίων, κατάσχονται και εκποιούνται υπέρ του Οργανισμού Βάμβακος. Άρθρ.5.-1.Από της ισχύος του παρόντος ο υπέρ του Οργανισμού Βάμβακος επί του εν τη ημεδαπή βιομηχανοποιουμένου εγχωρίου βάμβακος ειδικός φόρος και το υπέρ του αυτού Οργανισμού επί του εκ του εξωτερικού εισαγομένου βάμβακος πρόσθετον ειδικόν τέλος, μετονομαζόμενον επίσης εις ειδικόν φόρον, ορίζονται εις 60 λεπτά κατ' οκάν εκκοκκισμένου βάμβακος. Με το δεύτερο εδάφιο παρ. 3 άρθρ. 30 Νόμ. 2040/17-23 Απρ. 1992 (ΦΕΚ Α' 70), ανωτ. σελ. 870,208, καταργήθηκε ο καταβαλλόμενος ειδικός φόρος στο βιομηχανοποιημένο στο εσωτερικό βαμβάκι. 2.Οι εν τη προηγουμένη παραγράφω ειδικοί φόροι κατατίθενται εις το τέλος εκάστου μηνός, εις την Αγροτικήν Τράπεζαν της Ελλάδος δια λογαριασμόν του Οργανισμού Βάμβακος. 3.Δι' αποφάσεως του Υπουργού Γεωργίας, εκδιδομένης κατ' έτος, ποσοστόν μέχρις είκοσι τοις εκατόν του ανωτέρω εσόδου του Οργανισμού Βάμβακος διατίθεται υπέρ του Ινστιτούτου Βάμβακος δια την οικονομικήν εξυπηρέτησιν τούτου, κατατιθέμενον προς τούτο υπό του Οργανισμού Βάμβακος εις τον παρά τη Τραπέζη της Ελλάδος λογαριασμόν του Κεντρικού Ταμείου Γεωργίας, Κτηνοτροφίας και Δασών. Άρθρ.6.-(Ανεφέρετο εις την Διοικητικήν Επιτροπήν του Οργανισμού Βάμβακος. Βλ. ήδη άρθρ. 4 Ν.Δ. 3853/58). Άρθρ.7.-1.Δια κοινής αποφάσεως των Υπουργών Γεωργίας και Εθνικής Παιδείας, εκδιδομένης μετά γνώμην της Συγκλήτου του Πανεπιστημίου Θεσσαλονίκης, η διεύθυνσις του Ινστιτούτου Βάμβακος Σίνδου δύναται να ανατίθηται εις Καθηγητήν της Γεωπονικής και Δασολογικής Σχολής του Πανεπιστημίου Θεσσαλονίκης, υπηρετήσαντα εις το Ινστιτούτον πλέον της δεκαετίας. 2.Ο εις ον ανατίθεται η διεύθυνσις του Ινστιτούτου δικαιούται ειδικής αποζημιώσεως δια τα πρόσθετα καθήκοντα, καθοριζομένης συμφώνως προς τας εκάστοτε ισχυούσας διατάξεις περί αμοιβής Καθηγητών Ανωτάτων Σχολών, κατεχόντων δευτέραν δημοσίαν θέσιν. Σελ. 882(α) Τεύχος 1129-Σελ. 98 Ομοίως δικαιούται παροχής των δαπανών κινήσεως μεταξύ Σίνδου και Θεσσαλονίκης, καθοριζομένων κατ' αποκοπήν δια κοινής αποφάσεως των Υπουργών Οικονομικών και Γεωργίας. Αι σχετικαί δαπάναι βαρύνουν τον προϋπολογισμόν του Κεντρικού Ταμείου Γεωργίας, Κτηνοτροφίας και Δασών. Άρθρ.8.-(Μεταβατική διάταξις). Άρθρ.9.-1.Καταργείται πάσα διάταξις αντικειμένη εις τας διατάξεις του παρόντος Ν.Δ/τος. 2.Η ισχύς του παρόντος Ν.Δ/τος άρχεται από της δημοσιεύσεως αυτού εις την Εφημερίδα της Κυβερνήσεως. 